চক্ষুচিকিৎসাবিজ্ঞান
চক্ষুচিকিৎসাবিজ্ঞান (ইংরেজি: Ophthalmology) চিকিৎসাবিজ্ঞানের একটি শাখা যেখানে চোখের যেকোন সমস্যা বা রোগের চিকিৎসা করা হয়। একজন চক্ষুচিকিৎসক চোখের যেকোন সমস্যার সাধারণ চিকিৎসা ও শল্যচিকিৎসা করায় একজন বিশেষজ্ঞ। চক্ষু শল্যচিকিৎসার মধ্যে ছানি ফেলে দেওয়া, চক্ষুসৌন্দর্যবর্ধক শল্যচিকিৎসা (অকুলোপ্লাস্টিকস), অচ্ছোদপটল (কর্নিয়া) প্রতিস্থাপন শল্যচিকিৎসা, অক্ষিগোলক ও অশ্রুগ্রন্থির শল্যচিকিৎসা, অক্ষিপট (রেটিনাল) এবং অক্ষিগোলকের কাচসদৃশ রসপ্রকোষ্ঠ বা ভিট্রেয়াসের শল্যচিকিৎসা, ইত্যাদি চিকিৎসাপদ্ধতি উল্লেখযোগ্য।